# Ariobarzanes de Dascilios

### De Viquipèdia

Ariobarzanes (antic persa: Ariyabrdna) fou un noble persa que fou sàtrapa de Dascilios o Frígia Helespòntica

Era fill de Farnabazos II. El seu pare fou enviat a Egipte i va deixar al fill el govern de la satrapia per les seves bones relacions amb personatges d'Esparta (com Antàlcides) i Atenes.

Per raons desconegudes es va revoltar contra el rei Artaxerxes II de Pèrsia vers el 367 aC i va tenir el suport de les ciutats gregues i fins i tot el rei Agesilau d'Esparta va anar a Dascilios al front d'un contingent de mercenaris. També li van fer costat Mausol de Cària, Orontes d'Armènia, Autofradates de Lídia i Datames de Capadòcia i va tenir el llunyà suport del faraó Teos d'Egipte. A canvi del suport atenenc Ariobarzanes va donar a Atenes la ciutat de Sestos, que controlava l'entrada del Helespont, i que generalment havia estat aliada d'Atenes. Com agraiment Atenes va fer a Ariobarzanes ciutadà honorari.

El hivern del 363 aC els rebels foren derrotats. Ariobarzanes, traït pel seu propi fill Mitradates, fou empresonat a Susa i crucificat. El seu germanastre Artabazos II, fill de Farnabazos II i Apama, net per part de mare del rei Artaxerxes II de Pèrsia, fou nomenat sàtrapa.

Obtingut de "http://ca.wikipedia.org../../../a/r/i/Ariobarzanes_de_Dascilios_4b02.html"

Categoria: Sàtrapes de Dascilios

##### Views

- Article
- Discussió
- Revisió actual

##### Cerca

##### En altres llengües

- Español